Аднак людзі ў адказ наважыліся гаварыць і высветлілася: у іх ёсць таксама іншыя праблемы.Гаварылі пра беспрацоўе ў горадзе, пра істотнае змяншэнне заробкаў на асноўных прадпрыемствах раёна — Мастоўдрэве і ў сельгастэхніцы. Асмялеўшы, расказалі пра тое, што ў мікрараёне няма лазні, што ў краме недастатковы асартымент прадуктаў, што дрэнна ходзіць аўтобус у цэнтра горада. Старшыня выканкама сказаў: вось тут ёсць ваш дэпутат, звяртайцеся да яго, вы яго ведаеце. Але людзі запярэчылі, што бачылі толькі яго здымак у раённай газеце, калі выбары былі, а самога яго першы раз бачаць.